ગઠબંધનના શાસનમાં પાલિકાનો વહીવટ ખાનગી પેઢીની જેમ થઈ રહ્યો છે. મળતીયા કોન્ટ્રાક્ટરોને ફાયદો થાય તેવા નિર્ણયો થઈ રહ્યા છે. તેમ છતાં જાહેરમાં શપથ લેવડાનાર સંકલન સમીતી અને ભ્રષ્ટાચાર થશે તો વિરોધપક્ષમાં બેસીસ તેવુ કહેનારા મોં સીવીને ચુપચાપ બેઠા છે. કયો લાભ મળતા આ લોકો ચુપ બેઠા છે તેવી જાહેરમાં ચર્ચાઓ થઈ રહી છે. ધરોઈ રોડ ઉપર શો રૂમ પાસે મંજુરી અને ટેન્ડર વગર વરસાદી પાણીની લાઈનનુ કામ કરાવી તેના બીલો ચુકવી દેતા આ વિવાદ હજુ કલેક્ટરમાં સમ્યો નથી, ત્યાં પાલિકામાં ગેરરીતી કરી નંખાયેલ ઈન્ટરકોમનો વિવાદ થયો છે. પાલિકા કાર્યાલયના જુદા જુદા વિભાગમાં અંદરોઅંદર વાતચીત થાય તે માટે ગાંધીનગરના એક મળતીયા કોન્ટ્રાક્ટર દ્વારા ઈન્ટરકોમ ઈન્સ્ટોલેશન કરાયુ હતુ. જે કામગીરી બાદ કાચુ કપાયુ હોવાનુ જણાતા તા.૨૯-૧-૨૦૧૮ની જનરલમાં ઈન્ટરકોમની કરાયેલી કામગીરીને બહાલી આપવા માટે ઠરાવ કરાયો હતો. જેનો ભારે વિરોધ થયો હતો. જનરલ પહેલા સભ્યો વચ્ચેની સંકલનમાં પણ ઈન્ટરકોમના ઠરાવનો વિવાદ થતા લોકફાળાથી કામ કરવા નિર્ણય કરાયો હતો. જનરલના એજન્ડામાં આ મુદ્દો લેવામાં આવતા ભાજપના સભ્યોએ વિરોધ કરી આ ઠરાવને કલેક્ટરમાં પડકાર્યો હતો. પરંતુ ઘણા એવા લોકો હોય છેકે પાલિકાના પ્રમુખપદે બેસી એ ભુલી જતા હોય છેકે પોતે પ્રજાના સેવક નથી પરંતુ નગરના રાજા છે અને આવુ સમજનારા ભુલ કરી બેસતા હોય છે. ઈન્ટરકોમનો હોબાળો થયો હોવા છતા અને કલેક્ટરમાં આ વિવાદને પડકારાયો હોવા છતાં ઈન્ટરકોમનુ ટેન્ડરીંગ કરાયુ. જે ટેન્ડરની જાહેરાતની કોપી પણ પ્રાન્ત અને કલેક્ટરને પહોચતી કરવામાં આવી. ગેરરીતી કર્યા બાદ પાપ છુપાવવાના પ્રયત્નમાં બરાબરના ફસાતા છેવટે પાલિકા કાર્યાલયમાંથી રાતોરાત ઈન્ટરકોમ ગાયબ કરવાની ફરજ પડી. ઈન્ટરકોમ ક્યારે અને કોણ લઈ ગયુ તે માટે પાલિકાના સીસીટીવી ફૂટેજ ચેક કવરામાં આવે તો ઘણા બધા રહસ્ય ખુલે તેમ છે.